Hjalmar Larsen

Hjalmar Larsen (1882–1960) var en norsk fagforeningsmann og politiker (Ap).

Larsen voksten opp i Kristiania (Oslo) og begynte å arbeide i jernbanen etter middelskoleeksamen som sekstenåring. Han jobbet i jernbanen hele yrkeskarrieren, fra 1939 som stasjonsmester ved Oslo Ø. Under andre verdenskrig drev han illegalt arbeid med flyktningetransport og kurervirksomhet, og han ble arrestert både i 1942 og i 1944. Etter sistnevnte arrestasjon satt han fengslet krigen ut, først på Akershus og så på Grini.

Han var aktiv i arbeiderbevegelsen hele livet, og var formann i Jernbanenes kontorpersonales forbund i 12 år, redaktør av bladet Jernbanen i 16 år og senere også skribent i bladet Jernbanemanden. Larsen ble første varamann for Arbeiderpartiet på Stortinget i 1936, og møtte kortere perioder før krigen. Etter frigjøringen fortsatte han som varamann, og møtte fast for statsminister Einar Gerhardsen fra 1950. Larsen tok ikke gjenvalg i 1953.

Larsen fikk kongens fortjenstmedalje i gull og krigsmedaljen med stjerne for innsatsen under andre verdenskrig.

Referanser

Eksterne lenker 

Stortingsrepresentanter for Oslo
Stortingsrepresentanter fra Ap
Personer tilknyttet Norges Statsbaner
Norske fagforeningspersoner
Stortingsrepresentanter 1945–1949
Stortingsrepresentanter 1950–1953
Norske motstandsfolk under andre verdenskrig
Kongens fortjenstmedalje i gull
Krigsmedaljen
Fanger på Grini fangeleir